דה ראסמוס

דה ראסמוס (באנגלית: The Rasmus) היא להקה פינית שנוסדה ב-1994, בהלסינקי בירת פינלנד. חברי הלהקה הם לאורי אילנן (שירה), פאולי רנטסאלמי (גיטרה), ארו היינונן (בס) ואקי האקלה (תופים), והם יוצרים מוזיקת פאנק ורוק אלטרנטיבי. הלהקה אומנם פועלת עוד משנת 1994, אך היא זכתה להכרה בישראל רק בשנת 2003 אחרי יציאת הסינגל המצליח In the Shadows. הלהקה נוסדה ב-1994 על ידי לאורי אילנן, פאולי רנטסאלמי, ארו היינונן ויאן הייסקאנן כשארבעתם היו יחדיו בתיכון, אך טרם היה לה שם קבוע, והם היו נודעים בשמות רבים, כגון ספוטניק, אנטילה וראסמוס. ב-1995, מפיק ידוע בשם טג'ה קוטיליינן ראה את דה ראסמוס מופיעים במועדון בשם "אורנאסי" והתלהב. קוטיליינן הציע ללהקה להפיק אותם, והם הסכימו. כמה חודשים לאחר מכן, בדצמבר 1995, יצא הסינגל הראשון שלהם, '1ST'. ב-1996 יצא האלבום הראשון של הלהקה, "PEEP", עוד כשחברי הלהקה היו רק בני 16. האלבום זכה להצלחה, והלהקה נשלחה לסיבוב הופעות ברחבי פינלנד, רוסיה ואסטוניה. הם אף זכו בפרס ה-EMMA (המקביל הפיני לפרס גראמי) בקטגוריית הלהקה החדשה והמצליחה ביותר לשנת 1996. לאחר שהאלבום השני שלהם, "PLAYBOYS" יצא באוגוסט 1997, הופיעו דה ראסמוס בפסטיבל שנערך באצטדיון של הלסינקי, לפני קהל של 40,000 איש. ב-1998, אחרי הוצאת האלבום השלישי שלהם, "Hell of a Tester", זכו דה ראסמוס "לחמם" את הופעתם של להקת גרבג' ואת הרד הוט צ'ילי פפרז כשאלו הגיעו לפינלנד במהלך סיבוב ההופעות שלהם. בשנת 2000, החליט המתופף יאן הייסקאנן לעזוב את הלהקה, ובמקומו צורף אקי האקלה. באותה השנה השםThe Rasmus הפך לקבוע, לאחר שאנשים רבים התבלבלו בינם לבין הדיג'יי השוודי Rasmus. בשנת 2001 חתמה הלהקה על חוזה אצל חברת תקליטים קטנה בשם "פלייגראונד מיוזיק סקנדינביה", ומינתה את ספו וסטרינן כמנהלה החדש. אלבומם הבא, "INTO" שיצא באותה שנה, זיכה את דה ראסמוס בפלטינה כפולה, והופץ ברחבי מדינות שונות כמו גרמניה, איטליה, ספרד ושווייץ. בעקבות הצלחת האלבום זכו דה ראסמוס לחמם את הופעותיהם של HIM ורוקסט. האלבום "Dead Letters", שיצא ב-2003, הביא לפריצת דרך חשובה בקריירה שלהם. בזכות אלבום זה דה ראסמוס הפכו לנודעים בגרמניה, אוסטריה, שווייץ ואפילו בישראל. האלבום מכר מעל 1.5 מיליון עותקים ברחבי העולם, וזהו האלבום הנמכר ביותר שלהם עד כה. שיר "In the Shadows" היה חלק מהאלבום וזכה להצלחה. ב-28 באפריל 2006, לאחר הוצאת אלבומם "Hide From The Sun", נבחרה הלהקה בטקס פרסים בפולין כלהקת הרוק המצליחה ביותר. בשנת 2021 הכריזה רשות השידור הפינית כי הלהקה עתידה להשתתף בקדם הלאומי לאירוויזיון 2022, Uuden Musiikin Kilpailu, עם השיר "Jezebel". הלהקה זכתה במקום הראשון ונבחרה לייצג את פינלנד באירוויזיון 2022. ב-12 במאי 2022 ביצעה דה ראסמוס את "Jezebel" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד הופיעה רביעית, לפני שווייץ ואחרי פורטוגל. ב-14 במאי הופיעה הלהקה בגמר התחרות. עם תום הקראת התוצאות הויא דורגה במקום ה-21 עם 38 נקודות. בספטמבר 2022 הלהקה החלה סבב הופעות ב-22 ערי אירופה כאשר להקת "אייקון פור הייר" הוזמנה להופיע בתחילת ההופעות כאורח מיוחד. אתר האינטרנט הרשמי של דה ראסמוס דה ראסמוס, ברשת החברתית פייסבוק דה ראסמוס, ברשת החברתית אקס (טוויטר) דה ראסמוס, ברשת החברתית אינסטגרם דה ראסמוס, ברשת החברתית טיקטוק דה ראסמוס, ברשת החברתית VK דה ראסמוס, סרטונים בערוץ היוטיוב דה ראסמוס, במסד הנתונים הקולנועיים IMDb (באנגלית) דה ראסמוס, באתר אפל מיוזיק (באנגלית) דה ראסמוס, באתר ספוטיפיי דה ראסמוס, באתר סאונדקלאוד (באנגלית) דה ראסמוס, באתר Last.fm (באנגלית) דה ראסמוס, באתר AllMusic (באנגלית) דה ראסמוס, באתר MusicBrainz (באנגלית) דה ראסמוס, באתר דיזר דה ראסמוס, באתר Yandex.Music (ברוסית) דה ראסמוס, באתר Discogs (באנגלית) דה ראסמוס, באתר Songkick (באנגלית) דה ראסמוס, באתר Genius דה ראסמוס, באתר SecondHandSongs דה ראסמוס, באתר בילבורד (באנגלית) דה ראסמוס, באתר טיידל (באנגלית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022 Eurovision.tv, Eurovision 2022: The Grand Final running order, ‏13/05/2022 https://www.instagram.com/p/CiABoL2j8FN/